Landzonetilladelse OL-Bioenergy 
Sagsfremstilling 
95.       Landzonetilladelse OL-Bioenergy - Åbent 
  
  
SAGENS INDHOLD 
Teknik og Kultur har modtaget ansøgning om landzonetilladelse fra biogasanlægget OL-Bioenergy, [adresse], 
Ritt Larsen. Sagen har været forelagt Teknik- og Miljøudvalget på møde 13. januar 2014. På mødet blev der 
fremlagt et forslag til landzonetilladelse, men da virksomheden kort før mødet oplyste, at de ønskede at supplere 
ansøgningen med endnu et biofilter, traf udvalget beslutning om, at der skulle gennemføres fornyet høring af de 
samlede anlæg. 
  
OL-Bioenergy har meddelt Favrskov Kommune, at virksomheden ønsker at foretage en større renovering af det 
eksisterende anlæg for at sikre en drift, der kan overholde de fastlagte vilkår i virksomhedens miljøgodkendelse 
samt de påbud og indskærpelser, som Favrskov Kommune har udstedt i forhold til miljøgodkendelsen. Det omfatter 
blandt andet vilkår til lugt.  
  
Ansøgning om ny landzonetilladelse omfatter:  
· en maskinhal med ny kalksilo og et forsinkelsesbassin til opsamling af tagvand fra maskinhallen  
· lovliggørelse af et biofilter, som allerede er etableret, samt endnu et biofilter.  
  
Landzonetilladelsen indgår som en af flere godkendelser og tilladelser, som juridisk set skal behandles særskilt. Det 
fælles mål er dog at skabe mulighed for en drift, der ligger indenfor rammerne af den eksisterende 
miljøgodkendelse. Forslaget til landzonetilladelse er afstemt med de øvrige myndighedsområder. 
  
Ifølge den gældende kompetencefordelingsplan for Favrskov Kommune kan Teknik og Kultur meddele 
landzonetilladelser administrativt. På grund af sagens særlige karakter forelægges sagen dog for Teknik- og 
Miljøudvalget til beslutning. 
  
I forhold til den tidligere fremsendte ansøgning om landzonetilladelse er der ingen ændringer i ansøgning om 
modtagehal, kalksilo, forsinkelsesbassin og det opførte biofilter. Den eneste ændring er en ansøgning om et 
supplerende biofilter. I det efterfølgende vil der således kun blive redegjort for tekniske data og placering af det 
supplerende biofilter. For de øvrige anlæg, henvises til tidligere sagsfremstilling af 13. januar 2014, pkt 5. 
  
 
Teknik- og 
Miljøudvalget 
11. september 2014 
Sagsnr. 710-2013-
76406 
Dok.nr. 710-2014-
171696 
Sagsbehandler 
DPHKR 
  
Tidl. politisk behandling 
TM-U, 13.01,14, pkt.5 
Forventet sagsgang 
TM-U  
Lovgrundlag 
Planloven  
OL-Bioenergy har foretaget beregninger af ventilationskapaciteten i modtagehallen og fundet, at der er behov for at 
supplere med endnu et biofilter. Dette biofilter, benævnt ”Biofilter 2” er af samme fabrikat og med samme 
rensningsteknik som [adresse], men det har et lidt større volumen, og er på ca. 850 m3. De ydre mål af biofilteret er: 
højde 4 meter, bredde 11 meter og længde 20 meter. Filteret forventes at have en rensningseffekt på 98 %. 
Biofilteret monteres med en gastæt dug og en skorsten, som sikrer, at luften afkastes 15 meter over terræn. Biofilter 
2 placeres i tilknytning til [adresse] 1.  
  
OL-Bioenergy har fremsendt dokumentation for filterets rensningseffekt. Miljømyndigheden har vurderet, at biofilteret 
vil foretage en effektiv rensning af luften, inden den afledes gennem skorstenen.  
  
Der er foretaget VVM-screening af det ansøgte projekt. VVM-screeningen har i perioden 26.maj – 20. juni 2014 
været sendt til naboorientering ved nærmeste naboer samt til foreningen Stop Biogas Stanken. Der indkom ingen 
høringssvar til VVM-screeningen. 
  
Med VVM screeningen er der foretaget en grundig vurdering af det ansøgte projekts påvirkninger af miljøet og 
redegjort for foranstaltninger til at forebygge eller begrænse eventuelle skadelige virkninger på miljøet. På baggrund 
heraf er det Teknik og Kulturs vurdering:  
· At det ansøgte projekt opfylder kravet om forebyggelse og begrænsning af forurening ved bedst mulig anvendelse 
af den Bedste Anvendelige Teknologi (BAT) 
· At modtagehallen vil udgøre en væsentlig miljøforbedring for biogasanlægget, idet den vil sikre en drift, som 
opsamler en større del af de diffuse lugtudslip  
· At det ansøgte projekt ikke vil have en negativ effekt på ammoniakfølsom natur   
· At forsinkelsesbassinet vil tilbageholde bundfældelige stoffer og forsinke afstrømning af tagvand og andet 
overfladevand til vandløbet.  
  
VURDERING 
Det er Teknik og Kulturs vurdering, at de ansøgte anlæg udgør en renovering af det eksisterende anlæg, og at der 
med de ansøgte anlæg ikke er tale om en udvidelse af anlægget.  
  
Vedhæftet findes et revideret forslag til landzonetilladelse indeholdende uddybende vurdering af det ansøgte. Teknik 
og Kultur foreslår at der gives tillade på en række vilkår om bl.a. placering og udseende af byggeriet samt etablering 
af afskærmende beplantning. Vilkårene fremgår i deres fulde ordlyd af vedlagte forslag til landzonetilladelse.  
  
INDDRAGELSE/KOMMUNIKATION 
Det ansøgte har i perioden 26.maj – 20. juni 2014 været sendt til naboorientering ved nærmeste naboer. Der indkom
et samlet høringssvar fra Foreningen Stop Biogasstanken, underskrevet af seks personer. I høringssvaret gives der 
udtryk for, at foreningen fastholder sin holdning til projektet. Foreningen oplyser, at man ikke tror på driften af 
biogasanlægget og ønsker det lukket. Foreningen mener, at der med denne landzonetilladelse er tale om en skjult 
dagsorden med en forhåndsgodkendelse til den forestående udvidelse af anlægget.  
  
Favrskov Kommune søger med denne landzonetilladelse at sikre, at miljøpåvirkninger fra driften begrænses. 
Renoveringen vil skabe rammer for, at indvejning af råvarer kan ske i en lukket hal, med henblik på at nedbringe 
lugtgener fra anlægget. Endvidere er der med forsinkelsesbassinet sikret en kontrolleret afledning af tagvand fra 
modtagehallen. 
  
ØKONOMISKE KONSEKVENSER 
Landzonetilladelsen har ingen økonomiske konsekvenser for Favrskov Kommune.  
  
INDSTILLING 
Teknik- og kulturdirektøren indstiller til Teknik og Miljøudvalget:  
  
1.    At Teknik og Kultur meddeler den vedlagte landzonetilladelse. 
  
BESLUTNING 
  
Bilag 
  
  
  
  
Teknik- og Miljøudvalget, 11. september 2014: 
Fraværende: Nicolai Winther 
  
Godkendt. 
Nyt forslag til landzonetilladelse OL-Bioenergy 
710-2014-170937 
Høringssvar på naboorientering maj 2014 
710-2014-173964 
VVMscreening af ansøgning om 
landzonetilladelse OL-Bioenegy 
710-2014-173960 
VVM-screening, Bilag B - Beliggenhed 
710-2014-173961 
VVM-screening, Bilag C -Situationsplan 
710-2014-173962 
VVM-screening, Bilag D - Visualisering af 
modtagehal 
710-2014-173963 
